Üldkohtu (esimene koda) 28. veebruari 2024. aasta otsus – Scandlines Danmark ja Scandlines Deutschland vs.
komisjon
(kohtuasi T‑7/19)(1)
Riigiabi – Fehmarni väina raudtee püsiühenduse projekti riiklik rahastamine – Abi, mida Taani andis Femernile ja Femern Landanlægile – Otsus, mille kohaselt ei kujuta teatud meetmed endast ebaseaduslikku riigiabi – Otsus jätta vastuväited esitamata – Vaidlustatud akti osaline tühistamine – Kohtulahendi tegemise vajaduse osaline äralangemine – ELTL artikli 107 lõike 1 kohaldamine – Ametliku uurimismenetluse algatamata jätmine – Põhjendamiskohustus
1.      Tühistamishagi – Füüsilised või juriidilised isikud – Põhjendatud huvi – Tekkinud ja olemasoleva huvi tingimus – Komisjoni otsus, milles tuvastatakse riigiabi puudumine ametlikku uurimismenetlust algatamata – Asjasse puutuvate isikute hagid ELTL artikli 108 lõike 2 tähenduses – Nimetatud otsuse osaline tühistamine kohtumenetluse käigus – Põhjendatud huvi osaline kadumine – Kohtulahendi tegemise vajaduse osaline äralangemine
(ELTL artikkel 263)
(vt punktid 26–33)
2.      Institutsioonide aktid – Põhjendamine – Kohustus – Ulatus – Komisjoni otsus riigiabi kohta – Põhjendamine viitega teisele otsusele – Lubatavus – Tingimus
(ELTL artikli 107 lõige 1, artikli 108 lõige 2 ja artikkel 296)
(vt punktid 40–42)
3.      Konkurents – Liidu eeskirjad – Ettevõtja – Mõiste – Majandustegevusega tegelemine – Avalik-õiguslik asutus, mis ei tegele majandustegevusega – Välistamine – Eelis, mis on antud sellisele asutusele, mis ei kuulu riigiabi keelu kohaldamisalasse
(ELTL artikli 107 lõige 1)
(vt punktid 60–62)
4.      Riigiabi – Kontrollimine komisjoni poolt – Esialgse uurimise etapp ja võistlev etapp – Komisjoni kohustus algatada tõsiste raskuste esinemisel võistlev menetlus – Asjaolud, mis võimaldavad tõendada selliste raskuste olemasolu – Komisjoni poolt läbi viidud esialgse uurimise kestus ja ebapiisavus või puudulikkus – Tõendite puudumine
(ELTL artikli 107 lõige 1 ning artikli 108 lõiked 2 ja 3; nõukogu määrus 2015/1589, artikli 4 lõiked 3 ja 4)
(vt punktid 68–75)
Resolutsioon
1.
Vajadus teha otsus seoses nõudega tühistada komisjoni 28. septembri 2018. aasta otsus C(2018) 6268 final riigiabi SA.51981 (2018/FC) kohta, mis puudutab Femern A/S-i kasuks võetud meetmeid, on ära langenud.
2.
Jätta hagi ülejäänud osas rahuldamata.
3.
Jätta Scandlines Danmark ApSi ja Scandlines Deutschland GmbH kohtukulud nende endi kanda ning mõista neilt välja Euroopa Komisjoni kohtukulud.
4.
Jätta Taani Kuningriigi kohtukulud tema enda kanda.
5.
Jätta Aktionsbündnis gegen eine feste Fehmarnbeltquerung eV, Naturschutzbund Deutschland eV (NABU), Trelleborg Hamn AB ja Föreningen Svensk Sjöfarti (FSS) kohtukulud nende endi kanda.
1ELT C 72, 25.2.2019.